LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 270**

**2022. gada 1. marts**

Atklāta sēde, sākas plkst. 10.00, beidzas plkst. 11.50

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

*uzaicinātās personas par 1. darba kārtības jautājumu:*

* Valsts ugunsdzēsības un glābšanas dienesta priekšnieka vietnieks **Mārtiņš Baltmanis;**
* Iekšlietu ministrijas valsts sekretāra vietnieks **Jānis Bekmanis;**
* Pilsonības un migrācijas lietu pārvaldes priekšniece **Maira Roze;**
* Ārlietu ministrijas parlamentārā sekretāre **Zanda Kalniņa-Lukaševica;**
* Izglītības un zinātnes ministrijas ministres padomnieks **Jānis Ozols;**
* Izglītības un zinātnes ministrijas Izglītības departamenta direktora vietniece **Ilze Seipule;**
* Izglītības un zinātnes ministrijas Izglītības departamenta direktora vecākā eksperte **Olita Arkle;**
* Veselības ministrijas Valsts sekretāre **Indra Dreika;**
* Veselības ministra biroja vadītāja **Vladislava Šķēle;**
* Veselības ministrijas Veselības aprūpes departamenta direktore **Sanita Janka;**
* Veselības ministrijas Veselības aprūpes organizācijas nodaļas vadītāja **Ineta Būmane;**
* Veselības ministrijas Ārstniecības kvalitātes nodaļas vecākā eksperte **Guna Jermacāne;**
* UNHCR Representation for the Nordic and Baltic Countries Senior External Relations Associate **Anna Audere;**

*uzaicinātās personas par 2. darba kārtības jautājumu:*

* Aizsardzības ministrijas Juridiskā departamenta Tiesību aktu nodaļas vadītāja **Irina Šamarina;**
* Nacionālo bruņoto spēku Apvienotā štāba Juridiskās pārvaldes Normatīvo aktu un līgumu daļas priekšniece majore (OF-3) **Madara Pāvele;**
* Nacionālo bruņoto spēku Apvienotā štāba Personālvadības pārvaldes pārstāve **Jurāte Babre;**

*uzaicinātās personas par 3. darba kārtības jautājumu:*

* Iekšlietu ministrijas Noziedzīgo nodarījumu uzskaites nodaļas vadītāja **Sarmīte Klementjeva**;
* Iekšlietu ministrijas Noziedzīgo nodarījumu izdarījušo personu uzskaites sektora vadītāja **Jeļena Platace**;
* Iekšlietu ministrijas Juridiskās nodaļas vadītāja **Druvita Irbe**;
* Iekšlietu ministrijas Juridiskās nodaļas juriste **Sigita Alekse**

*uzaicinātās personas par 4. darba kārtības jautājumu:*

* Valsts robežsardzes Robežpārbaudes un imigrācijas kontroles pārvaldes priekšnieks **Rinalds Belijs;**
* Valsts robežsardzes Robežpārbaudes un imigrācijas kontroles pārvaldes Robežpārbaudes nodaļas priekšniece **Inese Sticere.**

**citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede, Māris Veinalds un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Latvijas gatavība uzņemt bēgļus no Ukrainas.**
2. **Grozījumi Militārā dienesta likumā (1178/Lp13) 2. lasījums.**
3. **Grozījumi Sodu reģistra likumā (1229/Lp13) 2. lasījums.**
4. **Grozījumi Latvijas Republikas valsts robežas likumā (1276/Lp13) 2. lasījums.**
5. **Dažādi.**

J. Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Uzsver, ka, ja kāds no likumprojektiem šīs sēdes darba kārtībā netiks izskatīts, to izskatīs nākamajā komisijas sēdē. Dod vārdu Iekšlietu ministrijas pārstāvjiem.

**1. Latvijas gatavība uzņemt bēgļus no Ukrainas.**

**M. Baltmanis** informē, ka par Ukrainas valstspiederīgo izmitināšanu un ēdināšanu bija apzinātas pašvaldības. Pašlaik gatavas uzņemt ir 25 pašvaldības, bet pamazām nāk klāt vēl dati. Attiecīgi uz esošajiem mehānismiem ir iespējams izmitināt 6593 personas, ar visu ēdināšanu 5020 personas. Skaidro, ka brīvdienās bija izstrādāts algoritms par to, kā notiek informācijas apmaiņa starp Valsts robežsardzi, Valsts ugunsdzēsības un glābšanas dienestu un sadarbības teritorijām civilās aizsardzības komisijām. Attiecīgi šo algoritmu izmantojot, kopā ar pašvaldībām ir izmitināts 31 Ukrainas valstspiederīgais, 4 vēl ir procesā un trīs ierodas šodien (01.02.2022.) Skaidro, kāds ir personu profils – 12% vīrieši 43% sievietes 45% bērni. Uzsver, ka Ekonomikas ministrija ir sazinājusies ar viesnīcām un viesu namiem, kuri ir gatavi sniegt palīdzību.

**E. Šnore** vaicā par to, kādi ir šie vīrieši, kuri ir Latvijā, jo pēc informācijas vīriešiem ir jāpaliek Ukrainā karot.

**M. Baltmanis** atbild, ka primāri tās ir personas, kuras jau reiz ir uzturējušās Latvijā.

**E. Šnore** vaicā, vai informācija ir par tām personām, kuras pašlaik ir ieradušās no Ukrainas, vai arī par tām personām, kuras jau šeit bija un pašlaik kaut ko pieprasa.

**M. Baltmanis** skaidro, ka tas ir gan tā, gan tā, ir šie abi profili.

**E. Šnore** jautā par to, cik personas ir ieradušās tieši šīs nedēļās laikā, jo tas ir svarīgi.

**J. Bekmanis** papildina, ka pilnveidošanā esošais algoritms nešķiro Ukrainas pilsoņus, nedz ar kuru datumu personas ieradās, nedz kā savādāk, ja personas bēg no kara, neviens viņus nesūtīs atpakaļ. Vaicā par to, kāpēc šis jautājums ir svarīgs.

**E. Šnore** atbild, ka, ja Ukraina ir noteikusi šo vīriešu palikšanu valstī un doties karadarbībā, tad nebūtu labi, ja tas kaut kā tiktu apiets.

**J. Bekmanis** uzsver, ka personas netiks šķirotas, ja vien Saeima to nelems.

**R. Bergmanis** vaicā vai no materiālajām rezervēm ir iespēja dot teltis un citas pagaidu izvietošanas vietas. Kā arī vai ir kāds vienots kontaktu kanāls.

**M. Baltmanis** atbild, ka 5020 personām šī vieta ir balstīta uz esošiem normatīviem aktiem. Papildu resurss ir no Ekonomikas ministrijas šīs viesnīcas un viesu mājas.Ir izveidots arī humānās palīdzības algoritms, kurš ir apstiprināts. Skaidro, ka no Ukrainas ir saņemts pašlaik vēl viens pieprasījums, līdz ar to tiek apzināti uzņēmumi.

**R. Bergmanis** informē, ka medijos nav redzama viena vietne informācijai.

**M. Šteins** papildina, ka pēdējās dienās tiek veidots vienots tālrunis, kā arī uzsver, ka cilvēki, kuri vēla palīdzēt, lai dara to vienotā sistēmā, nevis pašorganizējoties.

**R. Bergmanis** uzsver, ka ir nepieciešams šis vienotais, īsais telefona numurs. Vaicā par kapacitāti Pilsonības un migrācijas lietu pārvaldē, lai izskatītu attiecīgo dokumentāciju.

**M. Roze** informē par to, ka patvērumu ir pieprasījuši tikai trīs Ukrainas pilsoņi. Uzsver, ka šis ir savādāks process, jo tiek runāts par īpašu pagaidu aizsardzību, šobrīd Ministru Kabinetā ir iesniegts likumprojekts par civiliedzīvotāju aizsardzību, kur nav paredzēts viņiem piešķirt patvērumu kā šo sarežģīto procedūru, bet tiks izsniegta humānā vīza ar tiesībām uz nodarbinātību pie jebkura darba devēja. Piemin speciālo likumu, kurā viss šis tiks atrunāts.

**M. Šteins** *(Demonstrē prezentāciju, tā pievienota protokolam)* Īsi raksturo pašreizējo situāciju. Izskaidro regulējuma nepieciešamību, kurš šonedēļ būs Saeimā, mērķis ir sniegt atbalstu pilsoņiem un viņu ģimenes locekļiem, kuri izceļo no Ukrainas. Informē arī par atbalsta koordināciju, atbalsta sniegšanas apjomu, nodarbinātības atvieglojumiem.

**J. Rancāns** dod vārdu Ārlietu ministrijai papildināt jau sacīto, par to kāda ir situācija.

**Z. Kalniņa-Lukašēvica** informē, ka katru dienu šie skaitļi, protams, ir augoši, pirmajās sešās kara dienās un naktīs Ukrainu ir pametuši 520. tūkst cilvēki, tas ir straujākā bēgļu plūsma, kas ir redzēta. Uzsver, ka uz Moldovu pieaug humanitārais spiediens, kur ir ļoti daudz bēgļi un kur arī kapacitātes lēnām tiek izsmeltas. Akcentē, ka cilvēki, protams, nav detalizēti izdomājuši, kurp doties tālāk, galvenais ir šķērsot Ukrainas robežu, taču Latvijā noteikti pieaugs šis bēgļu skaits. Uzsver, ka Latvijas iedzīvotāji ir ļoti atsaucīgi un lielāko daļu ir uzņēmuši privātpersonas - radi, draugi, paziņas un arī vienkāršie cilvēki. Svarīgi ir saprast, ka pilsoniskās sabiedrības organizācijas ir tieši tikpat svarīgs partneris un pat svarīgāks partneris, nekā kāda ministrija. Akcentē mājaslapu ukraine-latvija.lv un nepieciešamību, lai visi tiktu virzīti uz vienu informācijas punktu, kur piedāvāt šo palīdzību un saņemt palīdzību. Uzsver, ka tiek iegūta informācija par to, kādas preces cilvēki un uzņēmumi ir gatavi ziedot, tiek piedāvāts, sākot ar apģērbu un beidzot ar medikamentiem, un vēl specifiskākām lietām. Tiek strādāts pie tā, lai raiti veiktu nosūtīšanu, kas nav vienkārši. Piebilst, ka mājaslapas uzturētāji Egīla Grasmaņa vadībā strādā pie tā, lai tiktu izveidots vienotais tālruņa numurs.

**Vēlreiz akcentē, ka ir viena mājaslapa un būs viens tālrunis, attiecīgi sabiedrība jāvirza tur.**

**I. Klementjevs** vaicā, par Valsts nodarbinātības aģentūru, vai valstiskā līmenī būs, ko piedāvāt darba tirgū?

**M. Roze** atbild, ka speciālajā regulējumā tiks izsniegtas vīzas ar tiesībām uz nodarbinātību, līdz ar to pie jebkura darba devēja. Valsts nodarbinātības aģentūra noteikti piedāvās cilvēkiem darbu, no personu vēlmēm un spējām.

**I. Klementjevs** vaicā par Ukrainas skolu, Rīgas pilsētā, iespējamību uzņemt bērnus.

**J. Ozols** akcentē šo speciālo likumu, kas paredz līdzvērtīgu izglītību saņemt ukraiņu bērniem tāpat kā Latvijas pilsoņiem, kā arī daļēji risināt jautājumu par darbu izglītības jomā. Izglītības un zinātnes ministrija ir nostādījusi, ka darba piedāvājums izglītības jomā varētu būt Ukrainas bēgļiem ar attiecīgo kvalifikāciju, bet ar zināmu ierobežojumu, kad nevarēs pārbaudīt šo kvalifikāciju. Nebūs reāli saņemt datus no Ukrainas sistēmas elektroniskos ierakstus, nedz arī papīra veidā saņemt šo informāciju. Skaidro, ka bēgļu bērniem būs iespējams mācīties gan latviešu skolās, gan mazākumtautības skolās. Uzsver, ka protams, bērni nevarēs pieslēgties mācībām latviešu valodā, attiecīgi tiks sniegtas pastiprinātas latviešu valodas stundas. Lielā neziņa ir tā, ka nav iespējams zināt, kurp dosies šie bēgļi, pēc esošajiem datiem Izglītības un zinātnes ministrijas redzeslokā ir nonākuši aptuveni 20 bērni, aptuveni 50 vietas ir gatavas, jau sadarbība ar pašvaldībām notiek. Tā kā ir iespējamība, kad šis bēgļu skaits palielināsies tiek strādāts ar vēl vairākām pašvaldībām. Piebilst, ka šāda situācija ir tāda, kā nekad, attiecīgi iemesls, kāpēc šie cilvēki ir šeit ir pilnīgi savādāks, attiecīgi lai bērni nezaudētu saites ar Ukrainas kultūru, kas ir tikai izstrādes procesā, tiks veidota sadarbība ar Ukraiņu skolu kā Ukraiņu izglītības koordinatoru.

**J. Rancāns** dod vārdu Veselības ministrijas pārstāvjiem.

**I. Dreika** *(Demonstrē prezentāciju, tā pievienota protokolam)* uzsver, ka Veselības ministrija ir ieguvēji no Covid krīzes, jo ir gatavas struktūras ar, kurām tiek strādāts krīzes vadībā. Būtiskākie jautājumi – krīzes vadība, slimnīcu gatavība, primārā veselības aprūpe un veselības pakalpojumu apmaksa. Pašlaik (1. martā) Ministru kabinets skata karavīru rehabilitācijas iespējas, kuras tiek plānots veikt Vaivaros, Veselības ministrija orientējās uz 50 cilvēkiem. Skaidro, ka civiliedzīvotājiem tiek plānota veselības aprūpes sniegšana, kā cietušajiem vai kā bēgļiem, tāpēc likumprojektā paredzēts, ka šie Ukrainas iedzīvotāji, kuri ierodas Latvijā, varēs saņemt veselības aprūpi uz tādiem pašiem noteikumiem kā Latvijas pilsoņi, uzrādot pasi vai šīs vīzas ar, kurām persona varēs būt nodarbināta. Uzsver, ka būtiski ir, lai šīs personas varētu identificēt pēc vienotiem kritērijiem, atpazīšanas iespēja, lai attiecīgi varētu saņemt kompensējamās zāles gan citus pakalpojumus. Piebilst, ka tiek domāts par psihiskās veselības stiprināšanu, kas akūti varētu būt bērniem. Akcentē, ka veselības ministrija ļoti labi apzinās problemātiskās vietas.

**E. Šnore** vaicā par izglītības jomas jautājumu, cik plašas ir iespējas šiem bērniem mācīties ukraiņu valodā?

**J. Ozols** atbild, ka Ukraiņu skolā ir 90 brīvas vietas. Akcentē, ka šī skola ir tikai Rīgā, bet būs noteikti bēgļi, kuri dosies ārpus Rīgas, kur atrodas draugi, radi un paziņas. Mazāk skaidra situācija ir attiecīgi ar pirmsskolu, tajās nav vietas jau tagad, uzsver, ka nepieciešams komunicēt ar pašvaldību sadarbību ar privāto sektoru. Piebilst, ka normatīvā bāze nav ideāla, bet pēc 2-4 mēnešiem ir jāsaredz, kā tā tiks papildināta.

**E. Šnore** komentē, ka varbūt ir iespējams piesaistīt no Ukrainas pirmsskolas pedagogus, kuri komunicē ukraiņu valodā.

**J. Ozols** atbild, ka šāda ideja ir paredzēta un iestrādāta jaunajā likumā. Grupas, kuras ir nokomplektētas ar ukraiņu bēgļiem ir paredzēts, ka šie pieaugušie ukraiņu bēgļi varēs strādāt kā pedagogi.

**J. Rancāns** pasakās visiem dalībniekiem šajā sēdē, uzsver, ka tiek veidots speciāls likumprojekts, kurā būs aprunāti visi aspekti, līdz ar to tas ļoti tiek gaidīts Saeimā. Aicina turpināt darbu, izskatot nākamo darba kārtības punktu.

**2**. **Grozījumi Militārā dienesta likumā (1178/Lp13) 2. lasījums.**

**Nr.1** – Aizsardzības ministra A. Pabrika priekšlikums - Svītrot 2. panta 14. punktu.

**J. Rancāns** dod vārdu priekšlikuma autoriem.

**I. Šamarina** tas ir tehnisks grozījums, skaidro, ka grozījumi nepieciešami saistībā ar administratīvi teritoriālo reformu (ATR), jo ir mainītas Nacionālo Bruņoto spēku vienību atbildībā esošās teritorijas un attiecīgi ir paredzēts atteikties no garnizona institūta pēc būtības.

L. Millere iebildumu nav.

R. Bergmanis vaicā, vai vienīgais pamatojums ir ATR? Jo šāda sistēma ir pietiekošo plaša.

M. Pāvele atbild, ka garnizons kā institūts netiek lietots nevienā plānošanas dokumentā.

R. Bergmanis vaicā, vai tas ir saskaņots ar pārvaldību un sadarbību kopumā?

M. Pāvele skaidro, ka Zemessardzei ir izveidotas četras brigādes, attiecīgi katrai brigādei ir savas operācijas vai bataljona atbildības rajons.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.1*** *komisijā* ***atbalstīts***

**Nr.2** – Aizsardzības ministra A. Pabrika priekšlikums - Svītrot 9. panta trešajā daļā vārdus ieteiktā redakcijā.

**I. Šamarina** skaidro, ka šis priekšlikums ir saistīts ar pirmo priekšlikumu.

**L. Millere** nav iebildumi.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.2*** *komisijā* ***atbalstīts***

**Nr.3** – Aizsardzības ministra A. Pabrika priekšlikums - Izteikt 12. panta trešo daļu ieteiktā redakcijā.

**I. Šamarina** informē par jauna statusa ieviešanu – militārā darbinieka statusu, tas ir attiecināms uz konkrētām specialitātēm.Šīs specialitātes nodrošinās atbalsta funkcijas NBS gan miera, gan krīzes laikā, šie speciālisti piedalīsies arī NBS mācībās.

**L. Millere** uzsver, ka šis nav jauns statuss, vaicā par to, kā atšķirsies civilais darbinieks no militārā darbinieka.

**I. Šamarina** atbild, ka militārajiem darbiniekam būs savādākas prasības darba līgumā, viņus varēs iesaistīt mācībās ārpus darba laika, kā arī būs paredzēta pamat militārā apmācība.

**L. Millere** jautā vai vienā gadījumā pavārs varēs būt civilais darbinieks, bet citā gadījumā militārais darbinieks?

**J. Babre** atbild, ka nav paredzēts, ka paralēli būs gan civilie, gan militārie darbinieki. Skaidro, ka visas jomas tiks transformētas.

**L. Millere** vaicā par to, kādas tad būs civilā darbinieka amati.

**J. Babre** atbild, ka jomas ir plaši pārstāvētas, piemēram, lietveži un grāmatveži.

**J. Rancāns** vaicā, vai civilie darbinieki kļūs par militārajiem darbiniekiem?

**J. Babre** atbild, ka tā gan nav. Skaidro, ka no šī plašā spektra, kuri ir civilie darbinieki, tikai šoferi, tehniskie mehāniķi un pavāri kļūs par militārajiem darbiniekiem.

**R. Bergmanis** vaicā, kas būs ar Valsts ugunsdzēsību un glābšanu dienesta darbiniekiem Lielvārdes lidostā? Vai kritiskās infrastruktūras nodrošināšanā viņi nepakļausies? Kā arī ir ar metrologiem?

**J. Babre** atbild, ka nevar komentēt.

**R. Bergmanis** lūdz atsūtīt precīzāku informāciju saistībā ar šo kategoriju sadali.

**J. Babre** uzsver, ka šajos grozījumos ir formulētas tikai šīs trīs profesijas.

**I. Šamarina** papildina, ka grozījums ir noformulēts pietiekami plaši, lai varētu papildināt profesiju loku, ja tas būs nepieciešams.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.3*** *komisijā* ***atbalstīts***

**Nr. 4 –** Aizsardzības ministra A. Pabrika priekšlikums - Papildināt 16. panta pirmo daļu ar 6. punktu ieteiktā redakcijā.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.4*** *komisijā* ***atbalstīts***

**Nr. 5 –** Aizsardzības ministra A. Pabrika priekšlikums - Izslēgt 16. panta otrās daļas ievaddaļā vārdus “iesaukt un”.

**I. Šamarina** informē, ka ministrijas ieskatā rezerves karavīriem un rezervistiem, kurus var iesaukt mobilizācijas gadījumā, nepieciešami savādāki ierobežojumi, jo attiecīgi, kara laikā tie tāpat tiks samazināti, lai varētu nodrošināt valsts spēju sevi aizsargāt.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.5*** *komisijā* ***atbalstīts***

**Nr. 6 –** Aizsardzības ministra A. Pabrika priekšlikums - Papildināt 59. panta otro daļu ar 7. punktu ieteiktā redakcijā.

**I. Šamarina** informē, ka šādas tiesības varētu piešķirt Nacionālo bruņoto spēku komandieriem neatkarīgi no dienētā laika un atvaļināšanas pamatojama, ņemot vērā šī amata specifiku un augsto atbildības līmeni.

**L. Millere** vaicā vai šis ir vērsts uz nākotni.Iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.6*** *komisijā* ***atbalstīts***

**Nr. 7 –** Aizsardzības ministra A. Pabrika priekšlikums - Papildināt 60. pantu ar trešo punktu ieteiktā redakcijā.

**I. Šamarina** skaidro, ka šis grozījums ir saistīts ar NBS personāla uzskaitījumu papildināt ar militārajiem darbiniekiem.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.7*** *komisijā* ***atbalstīts***

**Nr. 8 –** Aizsardzības ministra A. Pabrika priekšlikums - Papildināt likumu ar 60. pantu ieteiktā redakcijā.

**I. Šamarina** skaidro, ka šī norma sīkāk reglamentē tiesiskās attiecības un statusu militārajiem darbiniekiem.

**L. Millere** iebildumu nav.

**R. Bergmanis** vaicā par to vai netiks apmaksātas virsstundas.

**I. Šamarina** apstiprina.

**R. Bergmanis** vaicā par to, kāpēc ir šāds regulējums, zemessargi un karavīri saņem samaksu, taču militārais darbinieks neko nesaņem.

**I. Šamarina** atbild, ka militārajiem darbiniekiem būs tāds pats darba laiks kā karavīriem, attiecīgi, ka virsstundas nevarēs apmaksāt. Taču, tajā pašā laikā, militārie darbinieki saņems kaut kādas papildus sociālās garantijas, kuras nav NBS civilajiem darbiniekiem.

**R. Bergmanis** vaicā, vai atalgojums būs līdzīgs kā karavīriem un vai būs medicīniskais nodrošinājums?

**J. Babre** papildina, ka galvenā atšķirība starp civilo darbinieku un militāro darbinieku ir tas, ka militārajam darbiniekam tiks izmaksāts katru mēnesi piemaksa karavīra uzturdevas apjomā, mācību laikā tiks barots un tiek dota veselības apdrošināšana.

**R. Bergmanis** jautā, vai militārajiem darbiniekam tiešām vienīgā privilēģija, piedaloties mācībās, būs ēdināšana?

J. Rancāns skaidro, ka nepieciešams veikt labojumus uz trešo lasījumu, jo jautājumi ir daudz. Aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.8*** *komisijā* ***atbalstīts***

**Nr. 9 –** Aizsardzības ministra A. Pabrika priekšlikums - Papildināt 63. panta otro daļu ar 5. punktu ieteiktā redakcijā.

**I. Šamarina** informē, ka šis grozījums paredz, ka militārie darbinieki apgūs pamata militārās zināšanas.

**L. Millere** jautā par to, kurā brīdī militārais darbinieks dod karavīra zvērestu, pēc darba tiesisko attiecību izbeigšanas?

**I. Šamarina** apstiprina, kapēc darba tiesisko attiecību izbeigšanas šis apmācītais militārais

darbinieks dod karavīra zvērestu un tiek ieskaitīts rezerves karavīros.

**L. Millere** vaicā, vai tiešām šis ir loģiski sagatavots priekšlikums.

**M. Pāvele** skaidro, ka tos militāros darbiniekus, kuri sekmīgi ir pabeiguši militāro darbinieku pamata apmācību un tajā brīdī pēc apmācībām ir nodevuši zvērestu pēc darba tiesisko attiecību izbeigšanas.

*Notiek diskusija starp Juridisko biroju un NBS pārstāvi saistībā ar to, kā civilpersona var dot karavīra zvērestu.*

**R. Bergmanis** uzsver, ka nav izprotams, šis priekšlikums. Aicina uz trešo lasījumu veikt izmaiņas kopā ar Juridisko biroju.

J. Rancāns piekrīt, šādam aicinājuma. Aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.9*** *komisijā* ***atbalstīts***

**Nr. 10 –** Aizsardzības ministra A. Pabrika priekšlikums - Izteikt 64. panta nosaukumu ieteiktā redakcijā.

**I. Šamarina** informē, ka nepieciešams precizēt nosaukumu, ņemot vērā to, ka ir paredzēts papildināt šo pantu par rezerves karavīru un rezervistu iesaukšanu aktīvajā dienestā.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.10*** *komisijā* ***atbalstīts***

**Nr. 11 –** Aizsardzības ministra A. Pabrika priekšlikums - Papildināt 64. pantu ar ceturto daļu ieteiktā redakcijā.

**I. Šamarina** skaidro, ka tiek grozītas prasības, kurām jāatbilst iesaucamajam rezerves karavīram un rezervistam mobilizācijas gadījumā, šīs ir minimālās nepieciešamās prasības.

**L. Millere** vaicā par to, vai persona, kura ir apsūdzētā statusā par sevišķi smagu noziegumu, var tikt mobilizētā?

**I. Šamarina** uzsver, ka mobilizācijas gadījumā prasībām jābūt daudz maigākām nekā miera laikā, ir gatavi papildināt šo trešo punktu.

**L. Millere** aicina šajā jautājumā, noskaidrot ģenerālprokuratūras viedokli.

**R. Bergmanis** vaicā par to, cik reāli ir veselības stāvokļa izvērtēšana mobilizācijas gadījumā.

J. Rancāns akcentē, ka šie jautājumi ir jāizrunā, attiecīgi uz trešo lasījumu šim jābūt argumentētam. Aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.11*** *komisijā* ***atbalstīts***

**Nr. 12 –** Aizsardzības ministra A. Pabrika priekšlikums - Izteikt 66. panta astotās daļas 3. punktu ieteiktā redakcijā.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.12*** *komisijā* ***atbalstīts***

**Nr. 13 –** Aizsardzības ministra A. Pabrika priekšlikums - Papildināt 66. panta astoto daļu ar 5. punktu ieteiktā redakcijā

**I. Šamarina** skaidro, ka uz mācībām nevar iesaukt personas, kuras neatbilst nacionālās drošības interesēm saskaņā ar militārās izlūkošanas drošības dienesta atzinumu.

**L. Millere** iebildumu nav.

J. Rancāns aicina atbalstīt šo priekšlikumu.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Priekšlikums* ***Nr.13*** *komisijā* ***atbalstīts***

**Nr. 14 –** Aizsardzības ministra A. Pabrika priekšlikums - Papildināt pārejas noteikumus ar 31. punktu ieteiktā redakcijā.

**I. Šamarina** uzver, ka pirmais teikums šajā priekšlikumā ir zaudējis aktualitāti. Attiecīgi uz trešo lasījumu ir jāveic precizējumi.

**L. Millere** iebildumu nav. Apstiprina, ka uz trešo lasījumu ir jāmaina datums, iesaka veidot, komisijas priekšlikumu.

**J. Rancāns** aicina veidot komisijas priekšlikumu no Aizsardzības ministrijas A. Pabrika priekšlikumu Nr. 14, bez pirmā teikuma.

J. Rancāns aicina atbalstīt šo likumprojektu otrajā lasījumā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Likumprojekts komisijā ir* ***atbalstīts.***

**L. Millere** vaicā priekšlikumu iesniegšanas termiņu desmit dienas.

**J. Rancāns** piedāvā divas nedēļas.

*Deputātiem iebildumu nav.*

**LĒMUMS:**

- atbalstīt likumprojektu **“Grozījumi Militārā dienesta likumā” (1178/Lp13)** un virzīt to izskatīšanai Saeimas sēdē otrajā lasījumā.

- priekšlikumu iesniegšanas termiņš 3. lasījumam – divas nedēļas.

Sēde pabeigta plkst. 11.50.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore